kaputusan saking UEFA.[105] Paukuman punika nyebabaken Ribéry boten saged main wonten ing babak final.[106] Saking punika, Bayern nedahaken bilih klub badhé ngawontenaken bandhing.[107] Tanggal 5 Mei, bandhing klub dipunmirengaken déning Badan Bandhing UEFA lan bab larangan Ribéry, dipuntengenaken bilih Ribéry boten namung boten saged main ing babak final tanggal 22 Mei, ananging ugi badhé kicalan pertandhingan candhakipun wonten ing Éropah kanggé njangkepi syarat paukuman.[108] Saking kaputusan punika, Bayern mbiwarakaken niatipun ingkang badhé ngajukaken bandhing dhateng Pangadilan Arbitrasi Ulah raga.[109] Tanggak 15 mei, Ribéry damel gol ingkang angka 3 kanggé Bayern nalika ngasoraken Werder Bremen 4-0 wonten ing Final DFB-Pokal taun 2009-2010. Kalih dinten candhakipun, bandhing kanggé Ribéry wonten ing Pangadilan Arbitrasi Ulah raga medal lan kasilipun sami kémawon menawi piyambakipun boten saged main wonten ing babak final Liga Champions nglawan Inter tanggal 22 Mei.[110][111][112] Bayern kasor 2-0 saking Inter.[113] Tanggal 20 Mei, dipunbiwarakaken déning ariwarti Jerman, Bild bilih Ribéry sampun sarujuk dhateng kontrak énggal kanthi wekdal 5 taun kaliyan Bayern Munich lan ugi dipuntedahaken bilih pemain badhé napak asmani kontrak menawi sampun dugi ing Madrid kanggé mirsani kanca-kancanipun wonten ing babak final Liga Champions.[114] Tanggal 23 Mei, satunggal dinten sasampuning babak final, klub pikantuk konfirmasi saking Ribéry bilih piyambakipun sarujuk napak asmani kontrak énggal.[115] Wonten ing kontrak ingkang énggal Ribéry wonten ing klub dumugi taun 2015, lan éwadéné boten wonten kapesthén bab cacahing gaji taunan, sampun kasebar kabar bilih gajinipun antawis € 10 yuta saben taunipun, gaji taunan paling inggil ingkang naté dipunparingaken dhateng pemain sadanguning sajarah klub.[116]